KOMISIJOS REGLAMENTAS (EB) Nr. 671/2006
2006 m. balandžio 28 d.
iš dalies keičiantis Reglamentą (EB) Nr. 299/2006, dėl ryžių, kilusių iš AKR valstybių bei užjūrio šalių ir teritorijų, importo licencijų išdavimo pagal paraiškas, pateiktas per 2006 m. vasario mėn. pirmąsias penkias darbo dienas pagal Reglamento (EB) Nr. 638/2003 nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. gruodžio 10 d. Tarybos reglamentą (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), ir panaikinantis Reglamentą (EB) Nr. 1706/98 (1),
atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos (Užjūrio asociacijos sprendimas) (2),
atsižvelgdama į 2003 m. balandžio 9 d. Komisijos reglamentą (EB) Nr. 638/2003, nustatantį išsamias Tarybos reglamento (EB) Nr. 2286/2002 ir Tarybos sprendimo 2001/822/EB taikymo taisykles dėl ryžių, kilusių iš Afrikos, Karibų jūros ir Ramiojo vandenyno valstybių (AKR) bei užjūrio šalių ir teritorijų (UŠT) (3), importo tvarkos, ypač į jo 17 straipsnio 2 dalį,
kadangi:
(1)
2006 m. vasario 17 d. Komisijos reglamentu (EB) Nr. 299/2006 (4) buvo nustatyti perkelti kiekiai, kurių buvo prašoma dėl 2006 m. gegužės mėn. dalies, nurodant vien tik AKR kvotą.
(2)
Reglamento (EB) Nr. 638/2003 13 straipsnio pirmojoje pastraipoje numatyta, kad licencijos paraiškos importuoti AKR valstybių kilmės ryžius, klasifikuojamus nurodytose KN 1006 10 21, 1006 10 23, 1006 10 25, 1006 10 27, 1006 10 92, 1006 10 94, 1006 10 96, 1006 10 98, 1006 20 ir 1006 30 pozicijose ir UŠT kilmės ryžius, klasifikuojamus KN 1006 pozicijoje, gali būti paduotos perkeltiems kiekiams, kaip nurodyta minėto reglamento 3 straipsnio 2 dalyje.
(3)
Perkeltus kiekius priskirti vien tik AKR kvotai buvo neteisinga. Todėl, siekiant patikslinti veiklos vykdytojų naudojimosi turimais kiekiais sąlygas, reikia ištaisyti Reglamento (EB) Nr. 299/2006 priedą,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 299/2006 priedas pakeičiamas tekstu, esančiu šio reglamento priede.
2 straipsnis
Šis reglamentas įsigalioja 2006 m. balandžio 29 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. balandžio 28 d.